# **Rolul educației și a investițiilor în educație asupra inserției pe piața muncii a proaspeților absolvenți**

**Drd. Alina CRÎȘMARIU (căs. ȘOMÎTCĂ)**

**Coordonator științific Prof. univ. dr. Elena HLACIUC**

Universitatea Ștefan cel Mare Suceava, România

[somitca.alina@usm.ro](mailto:somitca.alina@usm.ro)

elena.hlaciuc@usm.ro

**Abstract**

*Problema inserției pe piața muncii a absolvenților rămâne o prioritate pentru factorii de decizie din învățământul superior internațional. Aceste preocupări au primit o atenție sporită în climatul actual de incertitudine pe piața muncii. Factorii de decizie continuă să sublinieze importanța „abilităților de angajare” pentru ca absolvenții să fie complet pregătiți pentru a face față provocărilor de pe piața muncii, aflată în continuă schimbare. Această lucrare trece în revistă unele dintre temele empirice și conceptuale cheie în domeniul inserției pe piața muncii a absolvenților de studii superioare din ultimul deceniu și încearcă să demonstreze rolul pe care îl au nivelul studiilor și investițiile în educației asupra inserției pe piața muncii. Cu ajutorul modelării econometrice, am încercat să reliefăm influența asupra inserției pe piața muncii a nivelului studiilor absolvite, a finanțării acordate educației și a investițiilor publice în sistemul de învățământ.*

**Keywords**: inserția pe piața muncii, rata de angajare, învățământ

**JEL Classification:** H83, I26

**INTRODUCERE**

Societatea actuală este caracterizată printr-o dinamică rapidă, care ridică o serie de problematici la nivel educațional și economico-social. Astfel societatea trebuie să găsească modalitățile adecvate de rezolvare a acestor probleme și să creeze premisele dezvoltării economico-sociale viitoare. Una dintre provocările majore ale societății moderne este adaptarea sectorului educațional la cerințele pieței muncii, caracterizată de o dinamică permanentă și rapidă. În teoria și practica europeană, se consideră că principalul atu al procesului educativ este un risc de șomaj cu atât mai scăzut cu cât nivelul educației este mai ridicat. Dar totuși, există absolvenți de studii superioare care nu reușesc să se integreze pe piața muncii sau nu reușesc să își găsească un loc de muncă pe măsura competențelor dobândite în anii de studiu. Sistemul de învățământ superior este obligat prin răspunderea publică asumată să ofere posibilitatea studenților să urmeze programe de studii care să le permită integrarea ușoară și potrivită pe piața muncii. Cu alte cuvinte, prin autonomia cu care sunt investite universitățile, acestea au puterea de a utiliza banul public în mod responsabil și în concordanță cu cerințele părților interesate: studenți, angajatorii, autoritățile guvernamentale etc.

**Scopul cercetării** este direcționat spre reliefarea impactului pe care îl au nivelul studiilor viitorilor absolvenți și a investițiilor în sistemul educațional asupra ratei de angajare a proaspeților absolvenți. Cercetarea noastră își propune să plaseze problema inserției absolvenților în contextul schimbării inter-relațiilor dintre instituțiile de învățământ superior și piața muncii și al răspunderii publice asumate de instituțiile de învățământ superior.

În ceea ce privește elementul de noutate al acestei cercetări, acesta este dat tocmai de modalitatea de abordare a impactului pe care îl are sistemul de învățământ asupra inserției pe piața muncii. Sugestiile pe care le propunem în baza analizei noastre ar trebui să fie un punct de plecare pentru factorii cu rol decizional pentru atingerea obiectivului de dezvoltare durabilă prin sprijinirea educației de calitate la nivelul învățământului în general și al învățământului superior în special.

Ipotezele de la care pornim sunt:

1. Nivelul studiilor influențează probabilitatea de angajare a proaspeților absolvenți;
2. Valoarea investițiilor publice în sistemul educațional influențează rata de angajare a proaspeților absolvenți;
3. Valoarea finanțării publice a sistemului educațional influențează rata de angajare a absolvenților.

În această cercetare vom analiza existența unei legături de lungă durată între nivelul studiilor și valoarea investițiilor în sistemul de învățământ asupra ratei de angajare a proaspeților absolvenți, bazată pe serii de date din perioada 2012 – 2023 și cu ajutorul IBM SPSS Statistics 26 și vom estima un model econometric. Indicatorii utilizați au fost aleși prin prisma rolului decizional al universităților, dar și al guvernului în ceea ce privește parcursul educațional al viitorilor absolvenți.

În ceea ce privește metodologia de cercetare, aceasta se bazează în prima parte a lucrării pe consultarea unui număr consistent de surse bibliografice, reprezentate de articole științifice publicate în reviste naționale și internaționale. Metodologia de cercetare a avut în vedere aplicarea diverselor metode, precum observația, analiza comparativă, selecția, deducția și inducția. În a doua parte a lucrării, cercetarea noastră este una de tip cantitativ și intenționează să demonstreze și să accentueze importanța educației în asigurarea angajării absolvenților. De asemenea, putem afirma că se încadrează în teoria pozitivă, iar instrumentul folosit este studiul de caz.

**REVIZUIREA LITERATURII DE SPECIALITATE**

În literatura de specialitate internațională, termenul de „employability” este folosit cu sensul de capacitate de angajare sau inserție pe piața muncii. Astfel, definițiile pe care le are acest concept întrunesc trei modalități de abordare.

Prima abordare a capacității de angajare pune în prim-plan „capacitățile indivizilor.” (Hogan et al., 2013) Astfel, se consideră că inserția pe piața muncii a unui individ depinde de caracteristicile sale personale si intrinseci. Hillage și Pollard (1998) numesc aceste caracteristici ca fiind capacități, Yorke (2006) le numește set de realizări – aptitudini, înțelegeri și atribute personale, iar pentru De Voset et al. (2011) acestea se măsoară în termeni de capacitate și voință. Morrison (2012) realizează o sinteză a tuturor acestor definiții prin sublinierea dimensiunilor absolute ale capacității de angajare care are în vedere faptul că indivizii posedă abilitățile, abilitățile și atitudinile adecvate de care au nevoie angajatorii.

A doua abordare a inserției pe piața muncii atrage atenția asupra dimensiunilor relative ale capacității de angajare, ignorând faptul că angajabilitatea este determinată în primul rând de piața muncii. Brown et al. definește capacitatea de angajare ca fiind „șansele relative de a găsi și menține diferite tipuri de locuri de muncă.”(Brown et. al, 2003) Se consideră că inserția pe piața muncii poate fi influențată de factori externi: „sociali, instituționali și economici.” (Sin & Amaral, 2017) Acest lucru sugerează că va trebui să înțelegem contextele politice, sociale și economice relevante, precum și modul în care acești factori interacționează pentru a „înțelege pe deplin conceptul.” (Speight et al, 2012)

A treia modalitate de abordare a conceptului pune accent pe „dualitatea inserției pe piața muncii”, care provine din necesitatea de a înțelege atât dimensiunile absolute, cât și relative ale capacității de angajare. Small et al. (2018) definește conceptul ca fiind „capacitatea de a fi autonom pe piața muncii, utilizând cunoștințele, abilitățile și atributele individuale și adaptându-le la contextul de angajare, prezentându-le angajatorilor, ținând cont în același timp de constrângerile externe și de altă natură.”

Ultimele două abordări recunosc importanța caracteristicilor personale care contribuie la obținerea unui loc de muncă de către un proaspăt absolvent, dar subliniază și influența factorilor externi asupra oportunităților de angajare.

După cum se poate observa, în literatura de specialitate nu s-a ajuns la o definiție unanim acceptată a capacității de angajare. Acest lucru a determinat apariția unor abordări diferite privind măsurarea acesteia. Consiliul Europei măsoară inserția pe piața muncii prin intermediul ratei de angajare a proaspeților absolvenți, calculat ca procent de absolvenți angajați între 20 și 34 de ani la trei ani după absolvire. Dar trebuie să menționăm că rata de angajare a studenților a fost folosită ca „un simplu indicator al angajabilității” (Yorke, 2006), chiar dacă angajarea este diferită de capacitatea de angajare. Statisticile privind ocuparea forței de muncă măsoară doar dobândirea efectivă a unui loc de muncă. Capacitatea de angajare depășește acest lucru și măsoară potențialul absolventului de a obține și se integra într-un loc de muncă. Este mai mult decât un set de atribute personale și o destinație, ci „un proces în schimbare” (Taylor, 2016), care trebuie îmbunătățit continuu pentru a fi relevant pe piața muncii.

Inserția pe piața muncii a proaspeților absolvenți nu ar trebui considerată pur și simplu ca obiectiv final, ci mai degrabă ca o adaptare a competențelor formate de instituțiile de învățământ superior la cerințele de pe piața muncii. Astfel instituțiile de învățământ trebuie să dezvolte programe de studii cerute de piața muncii sau să adapteze programele existente la cerințele pieței. Trebuie reconsiderată ideea de angajare a absolvenților, punând accent nu doar pe angajare, ci pe ”cum” este realizată angajare.

Interacțiunea între sistemul de învățământ superior și piața muncii a fost remodelată considerabil de-a lungul timpului. Acest lucru a fost determinat în principal de o serie de schimbări care au avut loc la nivelul instituțiilor de învățământ superior, cât și în natura economiei. Cele importante schimbări provin din masificarea treptată a instituțiilor de învățământ superior din ultimele decenii și din angajamentul statului față de finanțarea publică. Astfel, statul continuă să exercite presiuni asupra sistemului pentru a-și îmbunătăți rezultatele, calitatea și receptivitatea generală a pieței (DFE, 2010). Astfel de schimbări au coincis cu globalizarea economiei, care impune cerințe tot mai mari asupra forței de muncă și necesită noi forme de competențe legate de muncă. Astfel, în mod tradițional, sistemul de învățământ superior a fost văzut ca o bază de la care absolvenții s-ar putea integra cu succes în viața economică, precum și deservirea eficientă a economiei.

Chiar dacă în literatura de specialitate este recunoscut faptul că responsabilitatea privind inserția pe piața muncii aparține unui spectru larg de părți interesate, totuși responsabilitatea cea mai mare revine instituțiilor de învățământ superior, care trebuie să ofere „diplome cu valoare durabilă beneficiarilor săi.”(Cheng et al., 2022) Acest lucru presupune ca instituțiile de învățământ să fie deschise să implice angajatori și societatea în proiectarea curriculară. De asemenea, va însemna predarea studenților de abilități transferabile de pregătire pentru muncă de care au nevoie angajatorii, inclusiv munca în echipă și dezvoltarea eticii în muncă. Accentul pus pe rolul principal al instituțiilor de învățământ superior în inserția pe piața muncii a absolvenților a stârnit îngrijorarea că guvernul și angajatorii sunt scutiți de o astfel de responsabilitate. Sin și Neave (2016) susțin că instituțiile de învățământ superior au „un rol utilitar” (Sin & neave, 2016) în formarea de cunoștințe avansate, abilități și competențe de care au nevoie studenții pe parcursul vieții lor profesionale. Cu această teorie este de acord și Frankham (2017), care consideră că sarcina responsabilității pentru politica guvernamentală în acest domeniu este atribuită „celor care sunt supuși acestor politici, mai degrabă decât celor care le instigă.” Astfel se sugerează că factorii de decizie ar trebui să își asume responsabilitatea publică față de toate programele de studii aprobate, pentru a îmbunătăți inserția pe piața muncii a proaspeților absolvenți.

Ocuparea forței de muncă este punct important în Strategia Națională pentru Dezvoltarea Durabilă a României 2030, cuprinsă în cadrul Obiectivul 8: Muncă decentă și creștere economică. Focusul acestui obiectiv îl reprezintă “promovarea unei creșteri economice susținute, deschisă tuturor și durabilă, a ocupării depline și productive a forței de muncă și asigurarea de locuri de muncă decente pentru toți.” Conceptul de responsabilitatea publică în managementul universitar a suferit o schimbare de paradigmă, în sensul trecerii „de la respectarea regulilor la producerea de rezultate.” (Burke, 2005) În învățământul superior, rezultatele au în vedere modul de folosire a banului public pentru necesitățile impuse de piața muncii, necesități traduse prin competențe ale absolvenților. Finanțarea bazată pe performanță este unul dintre numeroasele programe de responsabilitate și o măsură larg recunoscută pentru îmbunătățirea responsabilității publice în învățământul superior. Această modalitate de finanțare este recunoscută ca un instrument funcțional care va amplifica gradul de responsabilitate a instituțiilor de învățământ superior, deoarece managerilor li se atribuie responsabilitatea îndeplinirii țintelor stabilite în funcție de o serie de indicatori măsurabili, cum ar fi inserția pe piața muncii a tinerilor absolvenți și finanțarea programelor de studii cerute de piața muncii.

Dar pentru realizarea acestor schimbări în sistemul de învățământ superior este nevoie de o schimbare de paradigmă: „de la uniformitate și dispersie la diferențiere și concentrare.” (Miclea, 2007)

„O relație pozitivă dintre educație și forța de muncă este esențială pentru orice economie pentru a crește și a crea valoare. Această relație se reflecta cel mai bine printr-o ofertă tot mai mare de lucrători bine educați care promovează dezvoltarea economică. Alegerile actuale în direcția educației afectează în mod semnificativ performanța pieței muncii în viitor, sistemul de învățământ fiind răspunzător de oferirea de cunoștințe si abilități indivizilor înspre participarea eficientă la viața societății, înspre extinderea cunoștințele actuale și înspre capacitatea de a putea activa, integra și reintegra cu succes pe piața muncii.” (Șerban, 2012)

**CONȚINUTUL LUCRĂRII**

Prin prezenta lucrare am urmărit să determinăm legătura pe care o are valoarea investițiilor în sistemul de învățământ și nivelul educației asupra ratei de angajare a proaspeților absolvenți. Pentru a duce la îndeplinire scopul nostru, am ales o serie de indicatori prezentați în Tabelul nr. 1.

Tabelul nr. 1 – Abrevierea indicatorilor utilizați în analiza

|  |  |  |
| --- | --- | --- |
| Nr. Crt. | Denumire indicator | Abreviere |
| 1. | Ratele de ocupare a proaspeților absolvenți | ERG |
| 2. | Nivelul de studii terțiare | TEA |
| 3. | Ponderea investițiilor din PIB în învățământ | IGDP |
| 4. | Cheltuielile publice pentru educație (nivel terțiar) | PEE |

Sursa: Prelucrare proprie

Pentru realizarea demersului nostru, am considerat ca variantă dependentă ERG – rata de ocupare a proaspeților absolvenți, iar ca variabile independente PEE – nivelul studiilor terțiare, IGDP – ponderea investițiilor din PIB în învățământ și TEA - Nivelul de studii terțiare. Perioada analizată este 2012-2023, perioadă impusă de disponibilitatea datelor. Datele au fost preluate de pe <https://ec.europa.eu/eurostat> și prelucrate cu ajutorul programului de modelare econometrică IBM SPSS Statistics 26. Tabelul nr. 2 prezintă variabilele utilizate în analiza noastră.

Tabelul nr. 2 – Variabilele introduse

|  |  |  |  |
| --- | --- | --- | --- |
| **Variables Entered/Removeda** | | | |
| Model | Variables Entered | Variables Removed | Method |
| 1 | PEE, IGDP, TEAb | . | Enter |
| a. Dependent Variable: ERG | | | |
| b. All requested variables entered. | | | |

Sursa: Prelucrare proprie în SPSS 26

În urma prelucrării datelor, rezultatele obținute ne-au ajutat la proiectarea unui model econometric între variabilele ERG, TEA, IGDP și PEE. Tabelul nr. 3 prezintă matricea corelațiilor pentru variabilele analizate.

Tabelul nr. 3 – Matricea corelațiilor

|  |  |  |  |  |  |
| --- | --- | --- | --- | --- | --- |
| **Correlations** | | | | | |
|  | | ERG | TEA | IGDP | PEE |
| Pearson Correlation | ERG | 1,000 | ,290 | ,562 | ,680 |
| TEA | ,290 | 1,000 | -,478 | ,130 |
| IGDP | -,562 | -,478 | 1,000 | -,105 |
| PEE | ,680 | ,130 | -,105 | 1,000 |
| Sig. (1-tailed) | ERG | . | ,180 | ,028 | ,007 |
| TEA | ,180 | . | ,058 | ,344 |
| IGDP | ,028 | ,058 | . | ,372 |
| PEE | ,007 | ,344 | ,372 | . |
| N | ERG | 12 | 12 | 12 | 12 |
| TEA | 12 | 12 | 12 | 12 |
| IGDP | 12 | 12 | 12 | 12 |
| PEE | 12 | 12 | 12 | 12 |

Sursa: Prelucrare proprie în SPSS 26

După cum se poate observa există o legătură de intensitate medie între valoarea cheltuielilor publice cu educația de nivel terțiar și rata de angajare a absolvenților, ceea ce poate fi tradus prin faptul că finanțarea sistemului de învățământ este o premisă pentru finalizarea studiilor, formarea viitorilor angajați și obținerea unui loc de muncă. De asemenea, există o legătură slabă între nivelul studiilor absolvite și rata de angajare a absolvenților, ceea ce denotă faptul că pe piața muncii există cerere de forță de muncă și nivelul studiilor ocupă un loc secundar. Observăm o legătură de intensitate medie între nivelul investițiilor publice în sistemul de învățământ și rata de angajare a proaspeților absolvenți, ceea ce se traduce prin faptul că sunt și alte elemente care contribuie la succesul ratei de angajare.

Analiza econometrică efectuată are ca obiectiv determinarea relației de dependență a ratei de angajare a proaspeților absolvenți în raport cu dinamica unor factori de influență considerați relevanți: nivelul studiilor terțiare, ponderea investițiilor din PIB în învățământ, cheltuielile publice pentru educație (nivel terțiar). Pentru realizarea obiectivului propus, am utilizat modelul de regresie liniară multiplă de tipul:

unde:

o ERG – reprezintă variabila dependentă a modelului,

o TEA, IGDP, PEE – sunt variabilele independente,

o α, β1, β2 și β3 sunt parametrii modelului de regresie,

o este variabila aleatoare eroare.

În această fază a cercetării ne propunem să demonstrăm că modelele determinate evidențiază problema economică analizată, iar analiza scoate în evidență gradul de încredere. Scopul este de a determina sensibilitatea variabilei dependente la modificarea variabilelor independente. Tabelul nr. 4 reușește să scoată în evidență acest lucru.

Tabelul nr. 4 – Model Summary

|  |  |  |  |  |  |
| --- | --- | --- | --- | --- | --- |
| **Model Summaryb** | | | | | |
| Model | R | R Square | Adjusted R Square | Std. Error of the Estimate | Durbin-Watson |
| 1 | ,994a | ,992 | ,983 | 2,5804003318277 | 2,322 |
| a. Predictors: (Constant), PEE, IGDP, TEA | | | | | |
| b. Dependent Variable: ERG | | | | | |

Sursa: Prelucrare proprie în SPSS 26

În urma modelării econometrice, valoarea raportului de corelație care caracterizează variabilele analizate este de 0.994. Astfel, pe baza rezultatelor obținute putem afirma că există o legătură foarte puternică între rata de angajare a tinerilor absolvenți și nivelul studiilor, ponderea investițiilor din PIB în învățământ și cheltuielile publice pentru educație (nivel terțiar). Din punct de vedere economic, acest lucru înseamnă că nivelul studiilor, precum și valoarea investițiilor curente și de capital influențează capacitatea absolvenților de a se angaja. Raportul de determinație are o valoare de 0,992 ceea ce înseamnă că variația ratei de angajare a tinerilor absolvenți este explicată în procent de 99,20% de variația variabilelor independente. În termeni economici, acest lucru înseamnă că rata de angajare depinde în proporție de 99,20% de evoluția nivelului de studii al populației absolvente, de valoarea finanțării oferite de către stat sistemului educativ, dar și de baza materială asigurată instituțiilor de învățământ.

Cu ajutorul prelucrării statistice în programul de modelare econometrică IBM SPSS Statistics 26, am determinat statisticile descriptive pentru indicatorii menționați, pe care i-am centralizat în Tabelul nr. 5.

Tabelul nr. 5- Descriptive Statistics

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | | |
|  | N | Range | Minimum | Maximum | Mean | | Std. Deviation | Variance |
| Statistic | Statistic | Statistic | Statistic | Statistic | Std. Error | Statistic | Statistic |
| ERG | 12 | 11,2 | 66,2 | 77,4 | 71,833333333333 | 1,1742394916874 | 4,0676849197130 | 16,546 |
| TEA | 12 | 3,6 | 25,6 | 29,2 | 27,583 | ,3533 | 1,2239 | 1,498 |
| IGDP | 12 | 2,62 | 2,56 | 5,18 | 4,1308 | ,24620 | ,85286 | ,727 |
| PEE | 12 | 838,1 | 1018,3 | 1856,4 | 1426,525 | 100,2228 | 347,1820 | 120535,344 |
| Valid N (listwise) | 12 |  |  |  |  |  |  |  |

Sursa: Prelucrare proprie în SPSS 26

După cum se poate observa în Tabelul nr. x, cea mai mică rată de angajare a tinerilor absolvenți a fost de 66,2% (înregistrată în anul 2014), iar cea mai mare de 77,4% (în anul 2018). În ceea ce privește nivelul studiilor superioare al populației, procentul cel mai mic a fost pentru perioada analizată în anul 2012 de 25,5%, iar nivelul maxim de 29,2% a fost înregistrat în 2019. Nivelul investițiilor la nivelul sectorului educațional a înregistrat cea mai mică valoare în anul 2017, iar valoarea cea mai mare în anul 2012, nivelul fiind apropiat de valorile din 2022. Referitor la cheltuielile publice cu educația, acestea au avut un ritm ascendent în perioada analizată, cea mai mică valoare fiind înregistrată în anul 2012 și cea mai mare în anul 2023.

În continuare, pe baza testului Anova vom determina dacă modelul liniar multiplu realizat este validat.

Tabelul nr. 6 – Testul ANOVA

|  |  |  |  |  |  |  |
| --- | --- | --- | --- | --- | --- | --- |
| **ANOVAa** | | | | | | |
| Model | | Sum of Squares | df | Mean Square | F | Sig. |
| 1 | Regression | 128,739 | 3 | 42,913 | 106,445 | ,0016b |
| Residual | 53,268 | 8 | 6,658 |  |  |
| Total | 182,007 | 11 |  |  |  |
| a. Dependent Variable: ERG | | | | | | |
| b. Predictors: (Constant), PEE, IGDP, TEA | | | | | | |

Sursa: Prelucrare proprie în SPSS 26

Conform testului ANOVA, valoarea coeficientul Fisher F = 106,445, iar valoarea Sig. pentru testul F este de 0,016, astfel încât putem spune că modelul obținut pe bază de modelare econometrică explică dependența semnificativă dintre rata de angajare a proaspeților absolvenți și variabilele independente: nivelul de studii terțiare, ponderea investițiilor din PIB în învățământ și cheltuielile publice pentru educație. Conform teoriei statistice, în cazul în care sig. Este mai mic de 0,05, modelul linear multiplu se validează în proporție de 95%.

Tabelul nr. 7- Coeficienții modelului

|  |  |  |  |  |  |  |
| --- | --- | --- | --- | --- | --- | --- |
| **Coefficientsa** | | | | | | |
| Model | | Unstandardized Coefficients | | Standardized Coefficients | t | Sig. |
| B | Std. Error | Beta |
| 1 | (Constant) | 74,888 | 22,403 |  | 3,343 | ,010 |
| TEA | ,126 | ,727 | -038 | -,173 | ,867 |
| IGDP | ,102 | 1,040 | -514 | -2,358 | ,046 |
| PEE | ,107 | ,002 | ,631 | 3,267 | ,011 |
| a. Dependent Variable: ERG | | | | | | |

Sursa: Prelucrare proprie în SPSS 26

În urma prelucrării statistice a variabilelor pentru perioada analizată, am determinat parametrii de regresie ai modelului linear multiplu și pe baza acestuia vom realiza ecuația modelului după cum urmează:

Din punct de vedere economic, modelul econometric obținut ne arată cum este influențată variația ratei de angajare a tinerilor absolvenți de variația variabilelor independente.

* Dacă TEA crește cu 1%, iar celelalte variabile rămân constante, atunci ERG va crește în medie cu 12,6%. În limbaj economic, dacă nivelul studiilor crește cu un procent, atunci rata de angajare a proaspeților absolvenți crește cu 12,6%. Acest lucru ne arată importanța nivelului de studii pentru angajarea după absolvire.
* Dacă IGDP crește cu 1%, iar celelalte variabile rămân constante, atunci ERG va crește în medie cu 10,2%. Dacă valoarea investițiilor in sectorul educațional crește cu 1%, atunci rata de promovabilitate a proaspeților absolvenți crește cu 10,2%. Acest lucru scoate în evidența importanța bazei tehnico-materiale a sistemului educațional și implicit asupra formării priceperilor și deprinderilor elevilor pentru piața muncii.
* Dacă PPE crește cu 1%, iar celelalte variabile rămân constante, atunci ERG va crește în medie cu 10,7%. La nivelul instituțiilor de învățământ, creșterea finanțării publice cu 1% conduce la creșterea ratei de angajare a proaspeților absolvenți.

Realizând o analiză în retrospectivă a modelului nostru, putem observa că influența cea mai mare asupra ratei de angajare o are nivelul studiilor deținute de absolvent (12,6%), urmat de valoarea cheltuielilor publice pentru educație (10,7%). Influența cea mai mică dintre variabilele analizate o are valoarea investițiilor în sectorul educațional (10,2%).

Tabelul Residuals Statistics ne arată valorile reziduale care se află la extreme. Astfel, valoarea cea mai mică a reziduului este -3,0444447994232, iar valoarea cea mai mare este 3,5766427516937.


Tabelul nr. 8 - Residuals Statistics

|  |  |  |  |  |  |  |
| --- | --- | --- | --- | --- | --- | --- |
| **Residuals Statisticsa** | | | | | | |
|  | Minimum | Maximum | Mean | Std. Deviation | N |
| Predicted Value | 66,416778564453 | 76,189186096191 | 71,833333333333 | 3,4210436962305 | 12 |
| Residual | -3,0444447994232 | 3,5766427516937 | ,0000000000000 | 2,2005727969197 | 12 |
| Std. Predicted Value | -1,583 | 1,273 | ,000 | 1,000 | 12 |
| Std. Residual | -1,180 | 1,386 | ,000 | ,853 | 12 |
| a. Dependent Variable: ERG | | | | | | |

Sursa: Prelucrare proprie în SPSS 26

Histograma este simetrică și Diagrama P-P Plot are deplasări față de distribuția teoretică specifică reprezentând dreapta lui Henry.

O imagine care conține text, diagramă, linie, Interval

Descriere generată automat

**Figura nr. 1 - Histograma și Diagrama P-P Plot**

Sursa: Prelucrare proprie în SPSS 26

Distribuția de frecvență ne indică faptul că valorile sunt aproximativ simetrice față de mediană.

Deciziile finale pe piața muncii sunt luate de actori privați, dar rolul sectorului public, este de anticipare a competențelor și furnizarea competențelor necesare pe piața muncii, lucru care este menționat și strategiile și recomandările la nivel internațional. International Labour Organization în Recomandarea 195 privind dezvoltarea resurselor umane, 2004, în capitolul 2 privind educația, formarea și învățarea pe tot parcursul vieții, subliniază că țările „ar trebui să-și dezvolte capacitatea națională, precum și facilitarea și asistarea dezvoltării partenerilor sociali, de a analiza tendințele piețelor muncii și dezvoltarea și formarea resurselor umane.” (ILO, 2004) Printre alte tipuri de informații, colectarea datelor ar putea include „identificarea, măsurarea și prognoza tendințelor ofertei și cererii de competențe și calificări pe piața muncii.” (ILO, 2004)

Anticiparea viitoarelor nevoi de competențe de pe piața muncii și serviciile de ocupare a forței de muncă sunt două dintre cele șapte componente ale politicilor solide de competențe și formare recunoscute de Internațional Labour Organization. Acesta scoate în evidență că „se folosesc o serie de metode pentru a prognoza nevoile viitoare de competențe. Acestea includ prognozarea profilurilor ocupaționale și de competențe la diferite niveluri de dezagregare; dialogul social; sisteme de informare pe piața muncii și servicii de ocupare a forței de muncă; și analiza performanței instituțiilor de formare, inclusiv studii de urmărire […]. Analiza cantitativă bazată pe informațiile despre piața muncii este bună, dar este de încredere numai atunci când este completată cu informații calitative de la angajatori și lucrători.” (ILO, 2011)

**Concluzii**

Prezenta cercetare a încercat să demonstreze rolul pe care îl are pe de o parte nivelul studiilor finalizate de către proaspeții absolvenți și pe de altă parte a influenței exercitate de finanțarea instituțiilor de învățământ superior (cheltuieli cu educația terțiară, precum și investițiile publice în sistemul universitar) în raport cu inserția pe piața muncii. În acest sens au fost prelucrate serii de date din perioada 2012-2023 preluate de pe <https://ec.europa.eu/eurostat>. Modelarea econometrică s-a realizat cu ajutorul programului IBM SPSS Statistics 26, iar modelul obținut ne-a permis o serie de concluzii.

Ipotezele de la care am pornit în prezenta cercetare au fost validate, astfel încât pe baza datelor analizate, putem afirma că cei trei indicatori analizați (nivelul studiilor, valoarea investițiilor publice și valoarea finanțării publice a sistemului educațional) influențează rata de angajare a proaspeților absolvenți. Rezultatele obținute în urma modelării econometrice au reliefat o influență aproximativ echilaterală a celor trei indicatori. Totuși putem observa că influența cea mai mare asupra ratei de angajare o are nivelul studiilor deținute de absolvent (12,6%), urmată de valoarea cheltuielilor publice pentru educație (10,7%). Influența cea mai mică dintre variabilele analizate o are valoarea investițiilor în sectorul educațional (10,2%).

Rezultatele obținute afirmă încă o dată, dacă era necesar, rolul major al educației în integrarea pe piața muncii. Țările europene în general și România în special trebuie să adopte măsuri de adaptare a curriculumului instituțiilor de învățământ superior la cerințele de pe piața muncii, să implementeze o serie de instrumente de monitorizare a inserției absolvenților pe piața muncii, să sporească gradul de transparență și responsabilitate în utilizarea fondurilor publice, să coreleze finanțarea programelor de studii cu rata de angajare a proaspeților absolvenți și să reducă la minimum implicarea politicului în stabilirea programelor de studii ale universităților. Aceste măsuri sunt impetuos necesare, deoarece au efect direct asupra ratei de angajare și a inserției pe piața muncii a absolvenților, dar îndrăznim să afirmăm că de fapt consecințele sunt mult mai profunde. Viitorul economic și social depinde de tinerii care frecventează astăzi școala și de modul în care aceștia reușesc să își finalizeze studiile adecvate și să se integreze pe piața muncii.

**Bibliografie**

Brown, P., Hesketh, A. and Wiliams, S. (2003). Employability in a knowledge- driven economy, Journal of Education and Work, Vol. 16 No. 2, pp. 107-126, p 114

Cheng, M., Adekola, O., Albia, J., Cai, S., (2022. Employability in higher education: a review of key stakeholders' perspectives. Higher Education Evaluation and Development 16, 16–31.. doi:10.1108/heed-03-2021-0025

Department for Business Innovation and Skills (DIUS). (2008) Higher Education at Work — High Skills: High Value, London: HMSO

De Vos, A., De Hauw, S. and Van der Heijden, B. (2011),“Competency development and career success:the mediating role of employability”,Journal of Vocational Behaviour, Vol. 79 No. 2, pp. 438-447

Frankham, J. (2017), Employability and higher education: the follies of the‘productivity challenge’in the teaching excellence framework”,Journal of Education Policy, Vol. 32 No. 5,pp. 628-64

Hillage, J. and Pollard, E. (1998),Employability: Developing a Framework for Policy Analysis,Department for Education and Employment, London.

Hogan, R., Chamorro-Premuzic, T. and Kaiser, R. (2013),“Employability and career success: bridgingthe gap between theory and reality”,Industrial and Organizational Psychology, Vol. 6No. 1, pp. 3-16.

Morrison, A. (2012),“Absolute and relative employability: lecturers’views on undergraduates’employability”,Paper Presented at the British Educational Research Association AnnualConference, University of Manchester, 4-6 September.

Speight, S., Lackovic, N. and Cooker, L. (2012),“Stakeholder attitudes towards employability in a Sino-British university”,Journal of Teaching and Learning for Graduate Employability, Vol. 3 No. 1,pp. 26-40

Sin, C. and Amaral, A. (2017),“Academics’and employers’perceptions about responsibilities foremployability and their initiatives towards its development”,Higher Education, Vol. 73 No. 1,pp. 97-111

Sin, C. and Neave, G. (2016),“Employability deconstructed: perceptions of Bologna stakeholders”,Studies in Higher Education, Vol. 41 No. 8, pp. 1447-1462Small, L., Shacklock, K. and Marchant, T. (2018),“Employability: a contemporary review for highereducation stakeholders”,Journal of Vocational Education and Training, Vol. 70 No. 1,pp. 148-166

Taylor, L.E. (2016),How to Develop Your Healthcare Career: A Guide to Employability and ProfessionalDevelopment, John Wiley & Sons, NJ.

1. Yorke, M. (2006),Employability in Higher Education: What It Is-What It Is Not, Vol. 1, HigherEducation Academy, York.